hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu hu hbs_lat hu eo hu hu hu hu hu hu hu zh hu pl hu hu en hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Dél-dunántúli Regionális Könyvtár és Tudásközpont – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. december 8.
Ugrás a navigációhoz Ugrás a kereséshez
Pécs Megyei Jogú Város Önkormányzata
Dél-dunántúli Regionális Könyvtár és Tudásközpont weboldala
A Wikimédia Commons tartalmaz Dél-dunántúli Regionális Könyvtár és Tudásközpont témájú médiaállományokat.
A Dél-dunántúli Regionális Könyvtár és Tudásközpont, illetve hivatalos becenevén Kaptár, egy kulturális központ Pécs Balokány városrészében. Az intézmény látja el Dél-Dunántúl információs- és dokumentumigényét, valamint közösségi, kulturális, és szabadidős programok rendezésére is alkalmas.[4] A tizenháromezer négyzetméteres, négyemeletes épületbe költözött a Csorba Győző Könyvtár[5] (a korábbi városi, megyei könyvtár) és a Pécsi Tudományegyetem Egyetemi Könyvtár és Tudásközpont, Központi Könyvtára, valamint a PTE Benedek Ferenc Jogtudományi és Közgazdaságtudományi Szakkönyvtár. Az épületben kialakítottak két kétszáz fős előadótermet és egy konferenciatermet, továbbá vannak kutatószobák és internetes munkaállomások is.[6]
A könyvtár heti 84 órában, mindennap reggel nyolctól este nyolc óráig tart nyitva, még szombat-vasárnap is. Az épület minden pontján ingyenes Wi-Fi-hálózat érhető el, és csaknem 300 számítógép is az olvasók rendelkezésére áll.
A tudásközpont helyén terült el az 1832-ben megépült budai külvárosi temető.[7]
A tudásközpont alapkövét szimbolizáló hengert 2009. szeptember 16-án rakták le, egy Csorba Győző idézettel és az Európa Kulturális Fővárosa és Baranya megye lógójával, az épület látványtervével, valamint a Dunántúli Napló aznapi számával együtt.[8] 2010. szeptemberének elején hivatalosan is elkezdődött az üzemeltetés.[9] A Tudásközpont 2010. október 22-én nyitotta meg a kapuit.[10] A könyvtár 2010. október 25-től fogadja az olvasókat.[2]
A központ első napján a látogatók száma meghaladta az ezret. Problémaként jelentkezett, hogy a ruhatár nem tudott alkalmazkodni megfelelően az igényekhez.[11]
2010. november 12-én Jane Goodall, a világhírű főemlőskutató 800 embernek tartott előadást a Tudásközpontban.[12]
2011. szeptember 9-én Ljudmila Ulickaja világhírű orosz írónő volt a Tudásközpont vendége. [13]
Fennállása óta számtalan híres vendége volt, magyar irodalmárok előadó estjeinek ad otthont.
2015. novemberében a könyvtárnak 25 ezer regisztrált olvasója volt.[14]
Az épület tervezője Balázs Mihály Kossuth-díjas és Prima Primissima díjas építész.[2] A „Kaptár” tulajdonképpen a Tudásközpont szellemi, spirituális, meditatív központja. Hat emelet magas, az épület minden szintjén jelen van, a földszintről léphetünk be a belsejébe. Alakjával, színes Zsolnay-porcelán burkolatával az Univerzumot jelképezi, de nevéhez hűen egy zsongó méhkasra is emlékeztet. A kerámiaburkolat, amelynek megálmodója és tervezője Nagy Márta, Ferenczy Noémi-díjas, pécsi keramikusművész, fél évig készült a Zsolnay-gyárban és felrakása is hónapokig tartott. A burkolat a legnagyobb egyedi tervezésű, egybefüggő kerámiaburkolat a modern magyar építészetben.[15]
Pécs2010 Kulturális Főváros projekt
Többszintes könyvtár a központon belül
A Zsolnay-gyárban készült kerámiaburkolat
A Tudásközpont egyik olvasóterme
↑ a b c d e f Az információ autentikus forrásból származó hiteles közlés. A közlést tartalmazó e-mailt archiváltuk, szövegét az önkéntes ügyfélszolgálatot ellátó szerkesztők a 2015112710013146 ügyszám alatt olvashatják. Aki meg szeretne bizonyosodni az információ valódiságáról, lépjen kapcsolatba, a hozzáféréssel rendelkező önkéntesek valamelyikével!
↑ a b c Történet. tudaskozpont-pecs.hu. (Hozzáférés: 2015. november 20.)
↑ Tudásközpont Kft. / Házüzemeltetés. tudaskozpont-pecs.hu. (Hozzáférés: 2015. november 20.)
↑ Kezdődhet a tudásközpont építése. BAMA.hu, 2009. július 29. (Hozzáférés: 2009. szeptember 30.)
↑ Csorba Győző Könyvtár (hu-HU nyelven). Csorba Győző Könyvtár. (Hozzáférés: 2017. július 21.)
↑ www.pecs2010, Dél-dunántúli Regionális Könyvtár és Tudásközpont, olvasva: 2009.09.30.. [2009. szeptember 1-i dátummal az eredetiből archiválva]. (Hozzáférés: 2009. szeptember 30.)
↑ Egy eltűnt pécsi temető
↑ Kultúrfőváros: lerakták a Tudásközpont alapkövét. BAMA.hu, 2009. szeptember 16. (Hozzáférés: 2009. szeptember 30.)
↑ Birtokba vette a megye és az egyetem a Tudásközpontot. BAMA.hu, 2010. augusztus 29. (Hozzáférés: 2015. november 20.)
↑ Októberben indul igazán a nagyüzem a Tudásközpontban. BAMA.hu, 2010. szeptember 5. (Hozzáférés: 2010. szeptember 5.)
↑ Tudásközpont: első nap hétszáz új olvasó. PTE Egyetemi Könyvtár és Tudásközpont (Esemény Blog), 2010. október 25. (Hozzáférés: 2015. október 29.)
↑ Jane Goodall: Tarzantól a főemlőskutatásig. BAMA.hu, 2010. november 14. (Hozzáférés: 2015. november 20.)
↑ Tudásközpont. www.tudaskozpont-pecs.hu. (Hozzáférés: 2019. március 12.)
↑ Mészáros B. Endre. „Mit tud a Tudásközpont?”, Dunántúli Napló, Mediaworks Regionális Kiadó Kft., 2015. november 16., 5. oldal. ISSN 0865-9133 (Hozzáférés ideje: 2015. november 20.)
↑ Hatszáz négyzetméteres Zsolnay díszburkolat az új pécsi tudásközpontban. epiteszforum.hu, 2010. szeptember 9. (Hozzáférés: 2010. október 29.)
A tudásközpont a www.pecs2010 oldalán
Dél-dunántúli Regionális Könyvtár és Tudásközpont a Facebookon
Dél-dunántúli Regionális Könyvtár és Tudásközpont a Twitteren
www.pecskep.hu Rendszeresen frissített képes beszámoló az építésről[halott link]
Pécs-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Dél-dunántúli_Regionális_Könyvtár_és_Tudásközpont&oldid=24457153”
Wikidata koordinátákat használó lapok
Minden szócikk halott külső hivatkozásokkal
Szócikkek halott külső hivatkozásokkal 2019 februárjából
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 8., 20:09
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.